**Obrazloženje I. izmjena i dopuna Proračuna Općine Gradec za 2024. godinu**

1. **UVOD**

I.Izmjene i dopune Proračuna Općine Gradec za 2024. godinu izrađene su u skladu sa Zakonom o proračunu (''Narodne novine'' broj 144/21) i pratećim podzakonskim propisima: Pravilnikom o proračunskim klasifikacijama (NN 26/10, 120/12 i 1/20) i Pravilnikom o proračunskom računovodstvu i Računskom planu (NN 124/14, 115/15, 87/16, 3/18, 126/19 i 108/20), kao i sukladno Zakonu o financiranju jedinica lokalne i područne (regionalne) samouprave (NN 127/17 i 138/20) te drugim propisima koji uređuju proračunsko planiranje.

U skladu s dosadašnjim ostvarenjem prihoda i rashoda proračuna, planiranim realizacijama započetih projekata te iskazanih novih potreba planirane su I. izmjene i dopune Proračuna kojima će se izvršiti usklađenje na prihodovnoj i rashodovnoj strani Proračuna. Ovim I. izmjenama i dopunama Proračuna Općine Gradec za 2024. godinu planirano je smanjenje prihoda i primitaka te rashoda i izdataka za 2.219.300,00 eura u odnosu na tekući plan. Nakon ovih izmjena prihodi i primici te rashodi i izdaci iznose 2.545.000,00 eura. I. Izmjenama i dopunama proračuna izvršene su korekcije na strani prihoda i rashoda koje nisu bile poznate u trenutku izrade prijedloga Proračuna za 2024. godinu.

**OPĆI DIO**

**PRIHODI I PRIMICI**

**Ukupni prihodi i primici Općine Gradec za 2024. godinu planirani su u iznosu od 4.764.300,00 eura, a I. Izmjenama i dopunama Proračuna smanjuje se za 2.219.300,00 eura te je novi iznos 2.545.000,00 eura.**

**Prihodi od poslovanja**

Prihodi od poslovanja Općine Gradec za 2024. godinu planirani su u iznosu od 4.107.000,00 eura, a I. Izmjenama se planirano je smanjenje od 1.562.300,00 eura:

1. U Prihode od poreza uključeni su porez i prirez na dohodak, porezi na imovinu i porezi na robu i usluge. Ovim izmjenama ukupni prihodi od poreza se povećavaju za 205.000,00 eura te se planiraju u iznosu od 950.000,00 eura.
2. Pomoći iz inozemstva i od subjekata unutar općeg proračuna planirane u iznosu od 1.229.000,00 eura što je u odnosu na tekući plan smanjenje za 1.747.000,00 eura.
3. Prihodi od imovine -smanjenje u iznosu od 5.000,00 eura.
4. Prihodi od upravnih i administrativnih pristojbi, pristojbi po posebnim propisima i naknada planirani u iznosu od 177.700,00 eura, što je u odnosu na tekući plan smanjenje za 15.300,00 eura.
5. Prihodi od prodaje proizvoda i robe te pruženih usluga i prihodi od donacija-nije bilo promjena.
6. Kazne, upravne mjere i ostali prihodi-nije bilo promjena.

**Prihodi od prodaje nefinancijske imovine**

Prihodi od prodaje nefinancijske imovine-nije bilo promjena.

**Vlastiti izvori višak/manjak prihoda-**smanjenje viška prihoda za 650.000,00 eura s obzirom da nisu realizirani planirani rashodi.

**OPĆI DIO**

**RASHODI I IZDACI – po ekonomskoj klasifikaciji**

**Rashodi za zaposlene**

Planiraju se u iznosu od 422.100,00 eura, odnosno smanjuju se za 19.500,00 eura.

**Materijalni rashodi**

Planiraju se u iznosu od 826.700,00 eura, odnosno smanjuje se za 92.400,00 eura.

**Financijski rashodi**

Planiraju se u iznosu od 6.000,00 eura, odnosno smanjuju se za 2.000,00 eura.

**Subvencije**

Nema promjena.

**Pomoći dane u inozemstvo i unutar općeg proračuna**

Planiraju se u iznosu od 0,00 eura, odnosno smanjuju se za 10.000,00 eura.

**Naknade građanim i kućanstvima**

Planiraju se u iznosu od 146.000,00 eura, odnosno povećavaju se za 21.400,00 eura.

**Ostali rashodi**

Planiraju se u iznosu od 173.400,00 eura, odnosno povećavaju se za 20.900,00 eura.

**Rashodi za nabavu proizvedene dugotrajne imovine**

Planiraju se u iznosu od 776.100,00 eura, odnosno smanjuju se se za 2.124.900,00 eura.

**Rashodi za dodatna ulaganja na nefinancijskoj imovini**

Planiraju se u iznosu os 124.200,00 eura, odnosno smanjuju se za 51.800,00 eura.

**Izdaci za otplatu glavnice primljenih kredita i zajmova**

Nema promjena.

**POSEBNI DIO PRORAČUNA**

Posebnim dijelom proračuna raspoređuju se rashodi i izdaci po razdjelima, glavama, proračunskim korisnicima, programima, projektima i aktivnostima, po funkcijskoj i ekonomskoj klasifikaciji te izvorima financiranja. Detaljnije izmjene aktivnosti i projekata vidljive su Posebnom dijelu proračuna , kao i u programima građenja i održavanja komunalne infrastrukture te javnih potreba u obrazovanju, sportu, kulturi, socijali, koji se također izmjenjuju i dopunjuju u skladu s ovim Izmjenama i dopunama Proračuna.

U okviru posebnog dijela rashodi i izdaci od 2.486.500,00 € raspoređuju se kroz dva razdjela:

1. 001 – Predstavnička i izvršna tijela – 134.400,00 €
2. 002 – Jedinstveni upravni odjel – 2.352.100,00 €

Ovim I. Izmjenama i dopunama Proračuna mijenja se isključivo plan za tekuću proračunsku godinu.